Deák Ferenc tér (metrostacio)

La Deák Ferenc tér estas la plej grava metroonodo en Budapeŝto, ĉar ĉi tie renkontiĝas 3 linioj. La nomo venis de la Placo Deák Ferenc, kiu prenis la nomon de signifa politikisto Ferenc Deák.

 Historio 
 Linio M1 
La unua (subkrusta) linio ekfunkciis en 1896. En la peronoj la muroj estas kovritaj per blankaj kaheloj. Oni konstruis po unu dometojn super ambaŭ ŝtuparejoj, sed en 1925 ili estis malkonstruitaj. En 1941 plena Hungario ŝanĝis la trafikan direkton al la dekstra flanko, tamen la subtera tramo restis laŭ la maldekstra sistemo ĝis 1973. En 1955 pro konstruado de la sekva linio la haltejo estis transmetita 40 metrojn. En la origina linioparto nun muzeo pri la subkrusta fervojo (metroo) estas videbla. Ekde 1970 la haltejo havas 2 en- kaj elirejojn, la unua estas rekte al la placo, la alia al la ĵus konstruita subirejo. En 1973 kaj 1995 plenaj renovigaj laboroj okazis.

 Linio M2 
Ekde 1950 oni komencis konstrui la 2-an metrolinion en Budapeŝto. Post jaroj pro financaj problemoj la konstruado paŭzis, nur en la sekva jardeko komenciĝis denove la konstruado. La unua itinero estis inaŭgurita en 1970 kun la aliĝinta subirejo, tiam ĉi tie estis la provizora finhaltejo. Oni konstruis aparte mallongan tunelon, kie la vagonoj ankaŭ nun povas ŝanĝi vojdirektojn. Post du jaroj jam la tuta linio funkciis. En 2005 plenaj renovigaj laboroj okazis. Ekde 2012 vagonoj de Alstom trafikas, eĉ jam sen ŝoforoj.

 Linio M3 
Jam en 1970 oni komencis konstrui la 3-an metrolinion. En 1976 la unua itinero ekfunkciis, same ĉi tie estis la provizora finhaltejo. Oni konstruis tunelon al la M2 linio, ankaŭ nuntempe la vagonoj povas ŝanĝiĝi inter M2 kaj M3. Ankaŭ ĉi tie oni konstruis aparte mallongan tunelon, kie la vagonoj povas ŝanĝi vojdirektojn. Oni konstruis ankaŭ koridoron por la pasaĝeroj, kiuj perpiede iras inter M2 kaj M3, sed estas ankaŭ rulŝtuparoj pro la profundodiferenco. Ekde 1981 ĉesis la finhaltejo, ĉar la linio jam funkciis pluen.

 Kontaktoj 
La menciita subirejo faras trafikajn kontaktojn al tramoj kaj aŭtobuso. En la placo aŭ proksime situas hoteloj, Urbodomo de Budapeŝto, Teatro István Örkény, Luterana preĝejo (Belváros), Baziliko de Stefano la 1-a (Hungario).

 Vidu ankaŭ 
 Metroo de Budapeŝto
 Metrostacioj de Budapeŝto

 Fontoj 



Kategorio:Metrostacioj de Budapeŝto
Kategorio:Metrostacioj malfermitaj en 1896
Kategorio:1896 en Hungario